《朱泾寺》
宋代·吴则礼

冀马日驰突，无地制奔放。
来争天东南，束手莫与抗。
我航指四百，去之迷所向。
十里望云屋，远意属昆阆。
尺五跬步天，丈六欢喜相。
更参船子师，稽首问无恙。
平生客江湖，半世狎烟浪。
渔监选常登，钓尹职不旷。
此手误遮日，久矣翳尘妄。
愿师赐金篦，试与开眼障。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。